### Beslutninger

Udvalget kunne enstemmigt tiltræde indstillingen i overensstemmelse med Magistratens anbefaling.

Elsebeth Andersen og Åge Søndergaard var forhindrede i at deltage i udvalgets behandling af sagen.

###

Offentlig fremlæggelse af forslag til Lokalplan nr. 1175, regnvandsbassiner i [adresse] og kommuneplantillæg nr. 125.

### Resume

Lokalplan 1175 og Kommuneplantillæg 125 omfatter arealet ved det eksisterende [adresse] ved Ormslev-vej samt tilstødende arealer mod motorvejen og mod sydøst byparken [adresse]. Lokalplanområdet er på ca. 22 ha og delvist hhv. privatejet og ejet af [adresse] samt Aarhus Vand.

Lokalplanen er udarbejdet med baggrund i et ønske fra [adresse] om etablering af regnvandsbassiner i området. Lokalplanområdet ligger delvist i byzone og delvist i landzone, zonestatus fastholdes.

Formålet med lokalplanen er at skabe plads til håndtering af regnvand fra Viby-området, både før og efter [adresse] nedlægges. Herudover sikrer lokalplanen sti-forbindelser fra byparken [adresse] igennem arealet med regnvandsbassiner til stisystemet omkring [adresse].

Lokalplanen er i overensstemmelse med Helhedsplanen ”Bedre by i [adresse]”, men ikke med kommuneplanens konkrete rammer. Derfor medfølger et kommuneplantillæg som fastsætter en ramme for arealet betegnet som delområde I i lokalplanen til teknisk anlæg i landzone. Arealet er ikke rammebelagt i dag.

Der har været en forudgående offentlig høring fra den 20. april 2021 til den 11. maj 2021. Der er modtaget i alt syv bemærkninger, herunder fra en myndighed, en forening og fem privatpersoner. Bemærkningerne var overordnede positive.

Sagen håndteres via en "B-lokalplanprocedure" i henhold til administrationsgrundlag for lokalplaner.

### Beslutningspunkter

Det indstilles, at

forslag til Lokalplan nr. 1175 godkendes til offentlig fremlæggelse.

forslag til Tillæg nr. 125 til Kommuneplan 2017 godkendes til offentlig fremlæggelse.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 16-04-2024

Frede Mikkelsen:

Fremsendes til [adresse] med bemærkning, at Magistraten i mødet den 16. april 2024 anbefaler, at byrådet tiltræder Magistratsafdelingen for Teknik og Miljøs indstilling af 3. april 2024.

Udvalg: [adresse]

Dato: 24-04-2024

Frede Mikkelsen: 16

Fremsendes til Teknisk Udvalg til behandling i henhold til beslutning i byrådets møde den 24. april 2024.

Sagen blev behandlet sammen med sag 15.